काठमाडौं । क्याण्टोन्मेण्टमा रहेका माओवादी लडाकूलाई वितरण गरिएको रकममा ४ अर्ब रुपैयाँभन्दा बढी भ्रष्टाचार भएको आरोप लगाई ४ वर्षअघि दिइएको उजुरी अख्तियार दुरुपयोग अनुसन्धान आयोगमा अझै पनि जस्ताको तस्तै छ । उजुरी दिइएपछि प्रमुख आयुक्त दुई जना फेरिइसके पनि त्यस उजुरीले किनारा भने पाउन सकेको छैन । एमाले निकट युवासङ्घले दिएको उजुरीमा क्याण्टोन्मेण्टमा रहेका लडाकूलाई उपलब्ध गराइएको रकममा ४ अर्बभन्दा बढी भ्रष्टाचार भएको दाबी गरिएको छ ।
